b'\n_START_ARTICLE_\nErkki Aas\n_START_PARAGRAPH_\nErkki Aas (s\xc3\xbcndinud 23. aprillil 1980 Tartus) on eesti v\xc3\xb5istlustantsija._NEWLINE_Ta l\xc3\xb5petas 1999. aastal Tartu kommertsg\xc3\xbcmnaasiumi, aastast 2007 \xc3\xb5ppinud Tartu \xc3\x9clikoolis._NEWLINE_Aas sai koos partneri Siret Siilakuga EM-il 1998. aastal k\xc3\xbcmnes tantsus 9. ja standardtantsudes 16. koha ning MM-il 1998. aastal k\xc3\xbcmnes tantsus 8. ja 1999. aastal standardtantsudes 20. koha. Ta on kuulunud standardtantsude maailma edetabelis 12 parema sekka. _NEWLINE_Eesti meistriv\xc3\xb5istlustel on ta v\xc3\xb5itnud aastatel 1992\xe2\x80\x932000 k\xc3\xb5igis vanuseklassides kokku 6 kulda, 9 h\xc3\xb5bedat ja 8 pronksi, sealhulgas tulnud 1997. ja 1998. aastal k\xc3\xbcmnes tantsus Eesti t\xc3\xa4iskasvanute meistriks, saanud 1999. ja 2000. aastal nii standardtantsudes kui ka k\xc3\xbcmnes tantsus h\xc3\xb5beda ning 1996\xe2\x80\x931999 Ladina-Ameerika tantsudes ning 1997 ja 1998 standardtantsudes pronksi.'